
ROMÂNIA

JUDEȚUL  BIHOR
 PRIMĂRIA  MUNICIPIUL MARGHITA

       415300 - Marghita,  Bihor,                                                           telefon : +40259362001

Calea Republicii,  nr.1,                                                                                +40359409977

Cod fiscal 4348947            fax:      +40359409982

                                                   e-mail:primaria@marghita.ro


Nr. 8277 din 20.07.2023
                                              Raport de specialitate 

la proiectul de hotărâre pentru aprobarea contractării de către Spitalul Municipal ” Dr. Pop Mircea „ Marghita de servicii juridice pentru reprezentare in instanţă în Dosarul nr.1632/111/2003 –litigii de muncă 
Prin prezentul se in act de  referatul primarului municipiului Marghita nr. 8276 din 20.07.2023 pentru iniţierea unui proiect de hotărâre in vederea aprobării de către Consiliul Local Marghita a contractării de către Spitalul Municipal Dr. Pop Mircea  de servicii juridice pentru reprezentare in instanţă în Dosarul nr.1632/111/2003  aflat pe rolul Tribunalului Bihor cu obiect litigii de muncă, unde spitalul are calitatea de pârât. 

     Iniţierea proiectului a avut la baza solicitarea spitalului „Dr. Pop Mircea” Marghita  si prezentarea dosarului aflat pe rolul instanţei de judecată , înaintată primăriei cu adresa nr. 1570 din 18.07.2023 si înregistrată la noi sub nr. 8212 din 18.07.2023.

Ţinând cont de -  prevederile art. I din OUG nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările şi completările ulterioare , si anume:

“  (1) Autorităţile şi instituţiile publice ale administraţiei publice centrale şi locale, indiferent de modul de finanţare şi subordonare, societăţile naţionale, companiile naţionale şi societăţile comerciale cu capital integral sau majoritar de stat, precum şi regiile autonome care au în structura organizatorică personal propriu de specialitate juridică nu pot achiziţiona servicii juridice de consultanţă, de asistenţă şi/sau de reprezentare.

    (2) În situaţii temeinic justificate, în care activităţile juridice de consultanţă, de asistenţă şi/sau de reprezentare, necesare autorităţilor şi instituţiilor publice prevăzute la alin. (1), nu se pot asigura de către personalul de specialitate juridică angajat în aceste entităţi, pot fi achiziţionate servicii de această natură, în condiţiile legii, numai cu aprobarea:

    a) ordonatorilor principali de credite pentru autorităţile şi instituţiile publice ale administraţiei publice centrale;

    b) consiliilor locale, consiliilor judeţene sau Consiliului General al Municipiului Bucureşti, după caz, pentru autorităţile şi instituţiile publice ale administraţiei publice locale.

    (3) În situaţii temeinic justificate, în care activităţile juridice de consultanţă, de asistenţă şi/sau de reprezentare, necesare societăţilor naţionale, companiilor naţionale şi societăţilor comerciale, precum şi regiilor autonome prevăzute la alin. (1), nu se pot asigura de către personalul de specialitate juridică angajat în aceste entităţi, pot fi achiziţionate servicii de această natură, în condiţiile legii, numai cu aprobarea şi mandatarea reprezentanţilor statului sau unităţilor administrativ-teritoriale în organele de conducere ale acestora:

    a) de către ordonatorul principal de credite coordonator, în cazul celor la care statul este acţionar integral sau majoritar;

    b) de către consiliile locale, consiliile judeţene sau Consiliul General al Municipiului Bucureşti, după caz, pentru cele la care unităţile administrativ-teritoriale deţin integral sau majoritar capitalul social.

               - de faptul că instituţia solicitantă nu are angajat consilier juridic 
               - contractarea se va face din bugetul Spitalului Dr. Pop Mircea Marghita 

    In temeiul art. 240 din OUG nr. 57/2019 privind Codul administrativ   consider oportun si legal punerea pe ordinea de zi a  sedinţei de Consiliu local Marghita a acestui proiect de hotarâre soi adoptarea lui în forma iniţiată de primarul municipiului Marghita. 

                                            Secretar General

                                          Cornelia DEMETER

